**ELŐTERJESZTÉS**

**Szombathely Megyei Jogú Város Közgyűlése**

**Szellemi Örökség, Nemzetiségi és Térségi Kapcsolatok Szakmai Bizottsága**

 **2025. február 26-i ülésére**

**Javaslat a Mesebolt Bábszínház pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet (a továbbiakban: SZMSZ) 51.§ (3) bekezdés 25. pontja értelmében amennyiben a pályázat benyújtása önrészt nem igényel, azt a pénzügyekkel, vagyongazdálkodással kapcsolatos feladatai körében a Gazdasági és Jogi Bizottság hagyja jóvá.

Az SZMSZ 68.§ 5. pontja kimondja, hogy a Szellemi Örökség, Nemzetiségi és Térségi Kapcsolatok Szakmai Bizottságajavaslatot tesz a térségi kapcsolatok fejlesztésével, más önkormányzatokkal, országos, vármegyei, térségi hatáskörrel rendelkező szervekkel, intézményekkel, illetve civil szervezetekkel való együttműködéssel, szerződéskötéssel kapcsolatos kérdésekben.

A **Mesebolt** **Bábszínház** a Visegrádi 4 – önrészt nem igénylő – nemzetközi pályázatán kíván részt venni az alábbiak szerint:

„Borders beyond borders”című pályázat

Partnerintézmények: Vekker Egyesület - Szlovákia, Ostravai Bábszínház - Csehország, Bialystoki Bábszínház -Lengyelország.

A pályázat fenntartási kötelezettséget nem ír elő.

Pályázandó összeg: 60.999 Euró

A pályázatban már létrehozott produkciók cseréjére, valamint egy közös kutatásra és annak publikálására pályáznak ifjúsági bábszínházi témakörben.

A megfogalmazott 3 éves szakmai program másik 3 intézménnyel - a csehországi brnói bábszínházzal, a szlovákiai Vekker egyesülettel, valamint a lengyelországi bialystoki bábszínházzal – kerülne megvalósításra. A pályázat megvalósulása esetén az első két évben a fiatalok (12-18 éves korosztály) számára nyújtanak bábszínházi élményt oly módon, hogy a 4 intézmény egymás intézményeiben mutatja be az adott korosztály számára létrehozott előadásait. A harmadik évben pedig kutatást végeznének a korosztálynak szánt előadások tematikájából, a korosztályi specifikációból, valamint a bábszínház adta lehetőségről, melynek eredményét egy szimpózium formájában mutatják be.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. február „ ”**

**/: Horváth Soma :/**

**HATÁROZATI JAVASLAT**

**..…../2025. (II.26.) SzÖNT. számú határozat**

A Szellemi Örökség, Nemzetiségi és Térségi Kapcsolatok Szakmai Bizottságaa „Javaslat a Mesebolt Bábszínház pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68.§ 5. pontjában meghatározott feladatkörében a Mesebolt Bábszínház „Borders beyond borders” című önrészt nem igénylő pályázata benyújtását a Visegrádi 4 nemzetközi pályázatán - a Gazdasági és Jogi Bizottság …../2025. (II.24.) GJB számú határozatában megadott jóváhagyással egyetértve - tudomásul veszi.

**Felelős:**  Dr. Danka Lajos, a Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csató Kata, a Mesebolt Bábszínház igazgatója)

**Határidő:** azonnal